Diari Oficial de la Generalitat Valenciana


Sumari del DOGV 8387, del 20-09-2018 (2018/8591)

RESOLUCIÓ de 13 de setembre de 2018, del director general de l'Institut Valencià de Cultura, per la qual es dona publicitat al nomenament i la contractació de la persona titular del lloc de lliure designació, grup A, amb complement de destinació nivell 30 i complement específic E050, de subdirector o subdirectora general de Gestió de l'Institut Valencià de Cultura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8387

Data del DOGV
:   20-09-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/8591


Data del document
:   13-09-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de setembre de 2018, del director general de l'Institut Valencià de Cultura, per la qual es dona publicitat al nomenament i la contractació de la persona titular del lloc de lliure designació, grup A, amb complement de destinació nivell 30 i complement específic E050, de subdirector o subdirectora general de Gestió de l'Institut Valencià de Cultura. [2018/8591]  
Vist que l'apartat 1 de l'article 10 del Decret 124/2016, de 30 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, disposa que l'entitat comptarà amb una Subdirecció General de Gestió que dependrà directament de la Direcció General.  
  
Vista la Resolució de 27 de desembre de 2017, per la qual s'aprova la relació de llocs de treball de l'entitat, en la qual s'inclou el lloc núm. 3, Subdirecció General de Gestió, la forma de provisió prevista de la qual és mitjançant lliure designació i que en l'actualitat es troba vacant.  
  
Vista la Resolució de 23 de juliol de 2018, del president del Consell de Direcció de l'Institut Valencià de Cultura, per la qual es convoca el procés per a la contractació laboral temporal del lloc de lliure designació, grup A, amb complement de destinació nivell 30 i complement específic E050, de subdirector o subdirectora general de Gestió.  
Vist que, tal com disposa el punt sisé de la Resolució de 23 de juliol de 2018, anteriorment esmentada, en la reunió de l'òrgan tècnic competent per a la provisió de la convocatòria del procés per a la contractació laboral temporal del lloc de lliure designació, grup A, amb complement de destinació nivell 30 i complement específic E050, de subdirector o subdirectora general de Gestió de l'Institut Valencià de Cultura, celebrada el passat dia 7 de setembre de 2018, es proposa al director general de l'Institut Valencià de Cultura com a candidat seleccionat Vicente Francisco Zaragoza Teuler, per considerar aquest òrgan que el candidat compleix els requisits exigits en la convocatòria i que tant la seua formació com la seua trajectòria professional el converteixen en la persona més idònia per a dur a terme el lloc de treball oferit.  
  
En compliment del que es disposa en la Resolució de 14 d'abril de 2016, del conseller d'Hisenda i Model Econòmic, per la qual s'aproven les instruccions sobre mesures de control i publicitat activa en el sector públic instrumental de la Generalitat, que es dicten amb base en l'article 4.1 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, resolc:  
  
Donar publicitat al nomenament i contractació de Vicente Francisco Zaragoza Teuler com a titular de la Subdirecció General de Gestió de l'Institut Valencià de Cultura, amb efectes a partir de l'endemà de publicar-se en el Diari Oficial de la Generalitat Valenciana.  
  
De conformitat amb l'article 114 de la Llei 39/2015, d'1 d'octubre, del procediment administratiu comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes a comptar des de l'endemà de ser publicada, o, alternativament, interposar un recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos a comptar des de l'endemà de la publicació de la present resolució.  
  
València, 13 de setembre de 2018.- El director general de l'Institut Valencià de Cultura: Abelardo Guarinos Viñoles.